**2.- BASES PARTICULARS REGULADORES DELS AJUTS ECONOMICS A PERSONES AMB ESCASSA CAPACITAT ECONOMICA QUE ESTIGUIN GRAVADES PER L’IMPOST SOBRE L’INCREMENT DE VALOR DELS TERRENYS DE NATURALESA URBANA 2021.**

**PRIMERA.- OBJECTE.**

És objecte d’aquestes bases l’atorgament d’ajuts econòmics a persones amb escassa capacitat econòmica que estiguin o hagin estat gravades per l’Impost sobre l’increment de valors de terrenys de naturalesa urbana del municipi de Cornellà de Llobregat durant l’exercici 2021 i aquelles transmissions que gravades durant l’exercici 2020, el termini de sol·licitud de liquidació de l’IIVTNU finalitzi dins de l’exercici 2021.

**SEGONA.- REQUISITS QUE HAN DE REUNIR ELS BENEFICIARIS.**

1. Podran sol·licitar ajuts econòmics les persones físiques que reuneixin les condicions següents:

1. Que el subjecte passiu consti inscrit al Padró Municipal d’Habitants com a mínim un any immediatament abans de la transmissió.
2. No pot constar com a contribuent, ni el sol·licitant ni les persones que convisquin amb ell, per cap altre immoble, (incloses propietats rústiques, agràries, sòl, etc...), en aquest o altre municipi, excepte per la seva vivenda habitual, que com a màxim pot incloure una plaça d’aparcament i un traster.
3. El conjunt d’ingressos del sol·licitant i dels que, segons el Padró Municipal d’Habitants convisquin amb ell, tenint en compte que queden incloses les famílies monoparentals amb la seva situació particular de membres de la unitat familiar, hauran de ser iguals o inferiors al barem següent:

c.1.) Sol·licitant individual: Indicador públic mensual de renda d’efectes múltiples IPREM 2021, al que se sumarà un 30% i es multiplicarà per 14 pagues per obtenir la quantia anual de 10.281,18 euros, (564,90 (IPREM mensual) + 30% = 734,37 X 14 pagues = 10.281,18).

c.2.) Per una persona més que convisqui amb el sol·licitant s’afegirà un 35%, i el 20% per cada persona més de dues que hi convisqui, fins un màxim del 135%.

|  |  |
| --- | --- |
| Persones que conviuen |  |
| 2 (+35%) | 13.879,59 |
| 3 (+20%) 55% | 15.935,83 |
| 4 (+20%)75% | 17.992,06 |
| 5 (+20%)95% | 20.048,30 |
| 6 (+20%)115% | 22.104,54 |
| 7 o más (+20%)135% | 24.160,77 |

1. Acreditar amb anterioritat a la proposta de resolució de concessió de l’ajut, que el sol·litant es troba al corrent de les obligacions tributàries amb l’Ajuntament de Cornellà de Llobregat, amb la resta d’administracions i amb la Seguretat Social en el moment de la presentació de la sol·licitud, o, com a màxim, l’últim dia de presentació de sol·licituds, que haurà d’estar vigent durant tot el procés subvencional, excepte, si és el cas, les que encara estiguin en període voluntari de pagament, i no trobar-se en cap de les situacions de prohibició per obternir subvenció.

**TERCERA.- DOCUMENTACIÓ A PRESENTAR.**

Les persones físiques que vulguin acollir-se als ajuts regulats a les presents bases, hauran de presentar al Registre General d’Entrada de l’Ajuntament de Cornellà de Llobregat, la sol·licitud segons model normalitzat, acompanyant-hi la documentació següent:

a) Fotocòpia del NIF/NIE de tots els membres de la unitat familiar.

1. Còpia de les escriptures que acreditin la transmissió.
2. Documentació acreditativa dels ingressos del sol·licitant i de les persones que convisquin amb ell, segons apartats següents:
   1. Copia de la declaració de renda de l’exercici 2020 de tots els membres de la unitat familiar que estiguin obligats. L’Ajuntament verificarà directament, a través de les corresponents certificacions de l’Administració d’Hisenda, si estan obligats o no a tributar per l’Impost sobre la Renda de les Persones Físiques i, si és el cas, les rendes que perceben. A aquests efectes els peticionaris i les persones que convisquin amb ells autoritzaran, en el moment de presentar la sol·licitud, a l’Ajuntament per a demanar a l’Agència Tributària aquesta informació**.**
   2. Si són treballadors per compte aliena, copia del full de salari corresponent al mes anterior a la sol·licitud d’ajut.
   3. Si són treballadors autònoms, documents dels pagaments fraccionats de l’IRPF de l’exercici 2020.
   4. Si son aturats o es troben en situació d’ERTE.

- Aturats, carnet de desocupació amb el segell al corrent i documentació acreditativa de la prestació per desocupació durant l’exercici 2021 o justificant d’haver exhaurit la prestació, o en el seu defecte certificat del SOC/SEPE conforme no es troba inscrit/a.

- ERTE total, documentación acreditativa de la prestació de l’ERTE 2021.

- ERTE parcial, documentación acreditativa de la prestació de l’ERTE 2021 i copia del full de salari corresponent al mes anterior a la sol·licitud d’ajut.

* 1. Dades bancàries del compte del/la sol·licitant on poder transferir l’import de l’ajut, amb determinació del codi IBAN corresponent, segons model normalitzat, signat i segellat per l’entitat bancària i el/la sol·licitant.
  2. Còpia de les autoliquidació/ons o de la sol·licitud de liquidació/ons de la/es qual/s es sol·licita/en l’/els ajut/s. La sol·licitud de l’ajut no paralitzarà en cap cas el procediment de recaptació
  3. Qualsevol altra documentació que el sol·licitant estimi oportuna.
  4. Declaració responsable del/la solicit·tant d’estar al corrent de les obligacions tributàries i amb la Seguretat Social, no haver sol·licitat altres subvencions pel mateix concepte, i de no concórrer en cap de les circumstàncies determinades a l’article 13 de la Llei de Subvencions que impedeixin obtenir la condició de beneficiari.

L’Ajuntament verificarà directament, a traves de les corresponents certificacions de l’Administració d’Hisenda i la Seguretat Social, si estan obligats o no a tributar a l’Impost sobre la Renda de les persones físiques i, si és el cas, les rendes que perceben; i a través de la Gerència Regional del Cadastre, informació sobre titularitat de béns immobles d’ell i de les persones que convisquin amb ell. A aquests efectes els peticionaris i les persones que convisquin amb ells autoritzaran, en el moment de presentar la sol·licitud, a l’Ajuntament per demanar a l’Agència Tributària, la Seguretat Social i al Cadastre aquesta informació.

**QUARTA.- TERMINI I LLOC DE PRESENTACIÓ DE LES SOL·LICITUDS.**

Les sol·licituds, juntament amb la documentació acreditativa, podran presentar-se des del dia següent a la publicació de l’extracte de la convocatòria al DOG i fins el 31 de desembre de 2021 en qualsevol dels llocs previstos en l'article 16.4 de la Llei 39/2015, d'1 d'octubre, del Procediment Administratiu Comú de les  Administracions Públiques.

Si la sol·licitud es presenta al Registre General d’entrada de l’Ajuntament de Cornellà de Llobregat, s’haura de concertar cita prèvia amb l’Oficina d’Atenció al Ciutadà de dilluns a divendres, de 8.30 a 13.30 i de 16.30 a 19.00.

**CINQUENA.- QUANTIA DELS AJUTS.**

L’import de l’ajut es determinarà en funció dels següents trams sobre la quota tributària resultant de la liquidació de l’IIVTNU :

* Fins a 3999 euros: 50%
* De 4000 fins a 7000 75%
* Més de 7001 euros: 95%

**SISENA.- FORMA I TERMINI DE CONCESSIÓ.**

Els ajuts es concediran mitjançant decret del Regidor de l’Àrea d’Economia i Administració a la vista de l’informe emès per la Comissió designada als efectes.

El termini per resoldre s’estableix en un màxim de 3 mesos a comptar des de la data que es va presentar la sol·licitud.

**SETENA.- DOTACIÓ PRESSUPOSTARIA.**

La quantia dels ajuts regulats a les presents bases estarà subordinat a la condició d’existència de crèdit adequat i suficient en el moment de la resolució de la concessió en aplicació a la partida pressupostària 07772311C4800001, fins un màxim de 20.000 euros, per a l’exercici autoritzat al pressupost del 2022.

**VUITENA.- COMPOSICIÓ DE LA COMISSIÓ QUALIFICADORA.**

La Comissió qualificadora estarà formada per:

President: El Tinent d’Alcalde d’Economia i Administració.

Vocal: Un/a tècnic/a de Gestió Tributària.

Vocal: La Tresorera Municipal.

Vocal: Un/a responsable de l’Àrea de Gestió Administrativa General.

Secretaria: La Secretària General o funcionari/ària en qui delegui.

**NOVENA.- FORMA DE PAGAMENT DE L’AJUT.**

En el termini de 30 dies a comptar des de l’acord de concessió, l’ajut es farà efectiu mitjançant transferència bancària al compte assenyalat pel sol·licitant.

Cal tenir en compte que el procediment de recaptació de l’impost a què fan referència aquestes bases no es paralitzarà mentre duri la tramitació de l’expedient de l’ajut. Pert tant, si no es satisfà el deute dins del període voluntari de pagament, s’iniciarà el període executiu amb la liquidació dels recàrrecs i interessos que siguin procedents.

Prèvia sol·licitud de l’interessat, si a la data de l’acord de concessió de l’ajut la liquidació de l’IIVTNU es trobés en període voluntari de pagament, l’ajuntament procedirà a la compensació del deute amb el crèdit en la quantitat concurrent, emetent la corresponent carta de pagament per l’import restant. La part del deute que excedeixi del crèdit seguirà el règim ordinari i si no és ingressada al seu venciment, s’iniciarà el procediment de constrenyiment.

Si l’interessat tingués altres deutes en període executiu a la data de concessió de l’ajut, l’ajuntament procedirà d’ofici a la seva compensació amb el crèdit reconegut.

**DESENA.- OBLIGACIONS DELS SOL·LICITANTS.**

Els beneficiaris s’obliguen a facilitar quanta informació els hi sigui requerida per l’Ajuntament per tal de comprovar la veracitat de les dades.

Quan la sol·licitud no reuneixi els requisits establerts a l’article 68 de la Llei 39/2015, d’1 d’octubre, del Procediment Administratiu Comú de les Administracions Públiques, o no s’acompanyi la documentació prevista a les presents bases, es requerirà a l’interessat per què en el termini de 10 dies hàbils aporti els documents requerits, advertint-los que, en cas de no presentar-los, es considerarà que es desisteix de la petició efectuada.